OzLabs/hebrew-wiki-articles huggingface dataset:
האישה בלבן (סרט, 1912)

האישה בלבן (באנגלית: The Woman in White) הוא סרט אילם אמריקאי משנת 1912, המבוסס על הרומן באותו שם מאת וילקי קולינס שיצא לאור ב-1860. הסרט הופק על ידי Gem Motion Picture Company. זהו אחד הסרטים האילמים שנהרסו בשריפה שהתרחשה בת'נהאוזר בשנת 1913 ולכן הוא נחשב ל"סרט אבוד" כמו סרט נוסף על פי הרומן שהופק באותה שנה על ידי Thanhouser Company.

==הפקה==
את הסרט "The Woman in White" ביים ג'ורג' ניקולס והפיקה חברת ג'ם, חברת בת של סרטי יוניברסל שרק נוסדה. הסרט יצא לאקרנים ב-22 באוקטובר 1912, והוא סרט אבוד.

צוות השחקנים כולל את ג'נט סולסברי (בתפקיד לורה פיירלי והאישה בלבן), צ'ארלס פרלי (וולטר), צ'ארלס קרייג (פרסיבל), אלק פרנק (פוסקו), ולימן ראבה (פסקה). העיבוד לרומן נעשה בידי ג'ורג' אדוארדס הול.

==ההפקה של חברת ת'נהאוזר==
במקביל חברת ת'נהאוזר הפיקה עיבוד משלה לרומן "האישה בלבן". בסרט זה כיכבו מרגריט סנואו (בתפקידי לורה ואן), ויליאם גרווד (וולטר), וג'יימס קרוז (פרסיבל). את התסריט כתב לויד פ. לונרגן. תאריכי הקרנת הבכורה שונו מספר פעמים מכיוון ששתי החברות התחרו על יום היציאה לאקרנים. לבסוף יצא סרטם של חבתר ת'נהאוזר ב-20 באוקטובר 1912, יומיים לפני הגרסה של חברת ג'ם. כמו העיבוד של ג'ם גם הסרט של חברת ת'נהאוזר הוא אבוד.

==גלריה==
תקציר עלילה של הרומן "האישה בלבן" פורסם בנובמבר 1912 במגזין "The Motion Picture Story Magazine", מלווה בצילומים מתוך ההפקה של חברת ג'ם.
<gallery mode=packed heights=160px>
קובץ:Woman-in-White-1912-Gem-1.jpg|וולטר הרטרידג', אמן
קובץ:Woman-in-White-1912-Gem-2.jpg|האירוסים
קובץ:Woman-in-White-1912-Gem-3.jpg|הקנוניה
קובץ:Woman-in-White-1912-Gem-4.jpg|החתונה
קובץ:Woman-in-White-1912-Gem-5.jpg|החטיפה
קובץ:Woman-in-White-1912-Gem-6.jpg|מותו של סר פרסיבל
</gallery>

==קישורים חיצוניים==

* [https://archive.org/stream/motionpicturesto04moti#page/n598/mode/1up/ "האישה בלבן"] באתר The Motion Picture Story Magazine, נובמבר 1912 (עמ' 49–56)

==הערות שוליים==

קטגוריה:סרטים המבוססים על האישה בלבן
קטגוריה:סרטי 1912
קטגוריה:סרטים אילמים
קטגוריה:סרטי שחור-לבן אמריקאיים
סובארו סומו

סובארו סומו (באנגלית: Subaru Sumo) הוא מיניוואן בגרסאות הנעה 2x4, והנעה כפולה 4x4, מתוצרת יצרנית הרכב היפנית סובארו בין השנים 1983–1998.

יצרנית הרכב סובארו היא חברת בת של התאגיד הרב-לאומי היפני Subaru Corporation (שם רשמי: "פוג'י תעשיות כבדות בע"מ"" (באנגלית: "Fuji Heavy Industries", ביפנית: 富士重工業株式会社).

==סובארו סומו==
* מספר מקומות הישיבה בדגם המיניוואן 6 + נהג
* 5 דלתות (דלתות הצד על מסילה)
* פירוש השם "דומינגו" בספרדית - יום א' (הכוונה למצב רוח תמיד ראשון)
* פירוש השם "ליברו" באיטלקית - חופש.
==תצורות "סובארו סומו"==
* מיניוואן
* טנדר
==הנעות "סובארו סומו"==
* 2x4 - 2WD
* 4x4 - 4WD (יוצר משנת 1994)

==דורות "סובארו סומו"==
* דור ראשון (יוצר בין השנים 1983–1993)
* דור שני (יוצר בין השנים 1993–1998)

== תמונות ==
<gallery mode="packed" heights="120">
קובץ:Subaru Libero front 20070822.jpg | סובארו סומו
קובץ:MHV Subaru E10 02.jpg | סובארו סומו
קובץ:Subaru Libero Germany in red.jpg | סובארו סומו בגרסת "Subaru Libero" (צולם בגרמניה)
קובץ:Subaru Libero 4WD.jpg | סובארו סומו, הנעה 4x4
קובץ:Subaru Libero.JPG | סובארו סומו
קובץ:Taiwan Subaru Domingo truck left-front.jpg | סובארו סומו - טנדר
קובץ:Taiwan Subaru Domingo truck left-back.jpg | סובארו סומו - טנדר
</gallery>

==ראו גם==
* סובארו
* סובארו FF-1
* סובארו ויויו

== קישורים חיצוניים ==

* 
* (הנעה 4x4)

==הערות שוליים==

קטגוריה:טנדרים
קטגוריה:מיניוואנים
סומו
קטגוריה:רכבי שטח קטנים
קטגוריה:דגמי מכוניות שהושקו ב-1983
קטגוריה:כלי רכב יפניים
איתמר בירן

איתמר בירן (נולד ב-3 במרץ 1998) הוא גולש סקי אלפיני אולימפי ישראלי.

בירן נולד בלונדון ועלה לארץ עם משפחתו בגיל חמישה חודשים. כבר מגיל שלוש הצטרף למשפחתו לחופשות סקי באירופה ומגיל צעיר הוא מייצג את ישראל בתחרויות בינלאומיות. הוא מתחרה במקצי סלאלום, סלאלום ענק, סופר G ובמקצה המשולב. בירן מתאמן כשמונה חודשים בשנה בשווייץ ושאר הזמן מתאמן בארץ בתרגילים שלא דורשים שלג.

ב- 2015 ייצג בירן את ישראל באליפות העולם לבוגרים שנערכה בביבר קריק שבארצות הברית. במקצה הסלאלום הענק סיים במקום ה-62 אך במקצה הסלאלום לא סיים את ההחלקה. 

ב-2016 היה חלק ממשלחת ישראל הראשונה לאולימפיאדת נוער חורפית, שמנתה שני ספורטאים, ונשא את דגל ישראל בטקס הפתיחה של אולימפיאדת הנוער לילהאמר. במשחקים עצמם לא דורג במקצי הסלאלום והסלאלום הענק כי לא סיים חלק מהמקצים. בסופר G הגיע למקום 38 ובמקצה המשולב הגיע למקום 23.

ב-2017 השתתף באליפות העולם שנערכה בסנט מוריץ שבשווייץ. הוא לא סיים את מקצה הסלאלום ודורג במקום ה-49 בסלאלום הענק.

בפברואר 2018 השתתף באליפות העולם לנוער שנערכה בדבוס שבשווייץ. הוא לא סיים את מקצה הסללום אולם דורג במקום 44 בתחרות הסללום הענק. 

ב-2018 נכלל במשלחת ישראל לאולימפיאדת פיונגצ'אנג, ואף זכה לכבוד לשאת את דגל ישראל בטקס הנעילה.

==קישורים חיצוניים==

* [http://www.fis-ski.com/alpine-skiing/athletes/athlete=itamar-biran-194557/index.html איתמר בירן] באתר התאחדות הסקי הבינלאומית

==הערות שוליים==

קטגוריה:גולשי סקי אלפיני
קטגוריה:ספורטאים ישראלים באולימפיאדת הנוער
קטגוריה:ספורטאים אולימפיים ישראלים
קטגוריה:גולשי סקי אלפיני באולימפיאדת פיונגצ'אנג (2018)
קטגוריה:ישראלים ילידי אנגליה
קטגוריה:נושאי דגל ישראל באולימפיאדה
קטגוריה:ישראלים שנולדו ב-1998
יצחק אשל (חזן)

יצחק אשל (1912 – 4 במרס 2006) היה חזן ישראלי. מלחין, מעבד יצירות חזנות מורה ומדריך חזנים.

==ביוגרפיה==
אשל נולד בשנת 1912 בשם יצחק פרידלנדר בעיר דברצן שבהונגריה, למשה וגיטל פרידלנדר. בצעירותו למד בחיידר ובישיבת החתם - סופר בפרשבורג. בשנות ה-20 שלו עבר להתגורר במינכן, שם השתלם במוזיקה בקונסרבטוריון במינכן, וכיהן כחזן בבית הכנסת של יוצאי פולין במינכן. בהמשך חזר לעיר הולדתו דברצן ושימש כחזן ראשי בבית הכנסת הגדול בעיר.

בשנת 1949 עלה לארץ וזמן קצר לאחר מכן, מונה לכהן כחזן ראשי בבית הכנסת הגדול ברמת גן . בשנת 1956 נסע לאנטוורפן לשמש שם כחזן ראשי של קהילת "שומרי הדת", ומשם עבר לכהן כחזן בבית הכנסת "בית הצדק" בפיטסבורג שבארצות הברית. בשנת 1962 אחרי שש שנות שהות בחו"ל, שב ארצה ומונה לשמש חזן ראשי בבית הכנסת "היכל מאיר" בתל אביב, ושם הקים מקהלה בניצוח מרטין ווייט.
 
אשל הופיע בקונצרטים ומופעי חזנות רבים והוציא מספר תקליטים ובהם הוא משמיע פרקי חזנות ושירה . בן תקליטיו - "תערב לפניך" הכולל - פרקי תפילה ושירים ביידיש בליווי מקהלה והתקליט "ונעימות יתנו" -ובו תפילות סליחות ראשונות כפי שהוקלטו בבית הכנסת "היכל מאיר בתל אביב. חלק מפרקי התפילה והשירה בתקליטיו של אשל הולחנו או עובדו על ידו.

אשל עסק בהכשרת דור צעיר של חזנים. בין תלמידיו: החזנים מרדכי סובול, יצחק מאיר הלפגוט, אריק וולהיים, יהודה רוטנר ועוד.

בשנות ה-60 הצטרף אשל כחבר למושב חמ"ד והתגורר בו עד מותו. נפטר ב-4 במרס 2006 בגיל 94 והובא למנוחות בבית העלמין האזורי שליד מושב אחיעזר. על מצבתו נכתב: "פ.נ החזן העולמי מנעים לבית ישראל בתפילותיו ר' יצחק אשל (פרידלנדר)".

==משפחתו==
היה נשוי ליעל (הילדה) לבית משפחת חיים ומלכה שתיל ולהם שני ילדים, יהודה ומלכה.

==קישורים חיצוניים==
* 

==הערות שוליים==

קטגוריה:חזנים ישראלים
קטגוריה:ישראלים ילידי הונגריה
קטגוריה:עולים לאחר קום המדינה: 1948–1950
קטגוריה:חמ"ד (מושב): אישים
קטגוריה:ישראלים שנולדו ב-1912
קטגוריה:ישראלים שנפטרו ב-2006
מג'ונגזאורוס

מג'ונגזאורוס (שם מדעי: Majungasaurus) הוא סוג של דינוזאור טורף מקבוצת התרופודה שחי במדגסקר לפני 66–70 מיליון שנה, עד הכחדת הקרטיקון הגדולה. הוא קרוי על שם הימצאו בקרבת העיר המלגשית מאהאז'אנגה.

== מאפיינים ==
דינוזאור זה הגיע לאורך 6–7 מטר ולמשקל של 1–1.5 טון. הוא היה טורף מהיר עם רגליים אחוריות ארוכות וקדמיות קצרות, לסתות קצרות ורעמת קוצים. במראהו הדינוזאור הזכיר את הצרטוזאורוס של תקופת היורה והיה קרובו של הקרנוטאורוס מהקרטיקון של אמריקה הדרומית. מבנה הגולגולת היה חזק מאוד, מזכיר מעט כיפת גולגולת של פכיצפלוזאורוס אך קצר יותר ועם עיטורי קרניים. השינים היו קצרות וחזקות, דומות לשיני צבוע.

הוא חי במדגסקר של תקופת הקרטיקון וטרף דינוזאורים כמו הזאורופוד רפטוזאורוס. נמצאו גם הוכחות לקניבליות אצלו. ייתכן גם שהוא אכל נבלות או הבריח טורפים קטנים יותר מטרפם.

==בתרבות==
* המג'ונגזאורוס מופיע בסדרה "מועדון הקרב הג'ורסי" בתוך דינוזאור קניבלי. בעוד פרט זכר מנסה להזדווג עם נקבה ובשל כך טורף את צאצאה, היא בתמורה טורפת אותו.
* אף שאינו מופיע בסרט "עולם היורה" של קולין טרוורו, ה-DNA של המג'ונגזאורוס היווה בסיס ליצירת ה"אינדונימוס רקס" שמופיע בסרט. בנוסף הופיע במשחקי המחשב: "עולם היורה: המשחק", "Jurassic World Evolution", "Jurassic World Evolution 2" וJurassic World: Alive.
* ב"מהפכת הדינוזאורים" נראים פרטים צעירים של מג'ונגזאורוס, אשר נטרפים בידי קרפדות בילזבופו שלבסוף נרמסות בידי רפטוזאורוסים.
* בסדרת ה-BBC "הכוכב דינוזאור", נראה פרט הניזון מנבלת רפטוזאורוס כשנקבה גדולה מתקרבת אליו והוא מפנה לה מקום. עם זאת בתור קניבלית היא מתעלמת מהפגר וטורפת אותו.
* הוא מופיע בפרק השני של הסדרה "Prehistoric Assassins".
* הוא נראה בסדרה "מלך הדינוזאורים".
* המג'ונגזאורוס מוזכר בסדרה "Mutant Planet" של ערוץ דיסקברי, בפרק על מדגסקר.
* המג'ונגזאורוס נראה במשחק המחשב "Era of Terror: Remastered".
* בנוסף הופיע בסדרה "פלאווורלד".

== גלריה ==
<gallery mode=packed>
קובץ:Majungasaurus crenatissimus (2).jpg|גולגולת המג'ונגזאורוס
קובץ:Majungasaurus, Masiakasaurus, Rapetosaurus.jpg|זוג מג'ונגזאורוסים בציד רפטוזאורוס. לצידם נראים מסיאקזאורוסים
קובץ:Majungasaurus DB.jpg
קובץ:Majungasaurus BW.jpg
קובץ:Majungasaurus crenatissimus skeleton.jpg
קובץ:Majungasaurus 3D model.jpg
</gallery>

== קישורים חיצוניים ==

קטגוריה:אבליזאוריים
קטגוריה:דינוזאורים שחיו בקרטיקון עליון בהודו ובמדגסקר
קטגוריה:מדגסקר: מאובנים
קטגוריה:מאובני טקסונים שתוארו ב-1955
רוגופס

רוּגוֹפְּס (שם מדעי: Rugops; מילולית: "פני קמטים") הוא סוג של דינוזאור טורף מקבוצת הצרטוזאוריה.

== מאפיינים ==
דינוזאור זה חי באפריקה לפני 95 מיליון שנה. סוג זה תואר ב-2004 במדינת ניז'ר בידי החוקר פול סרנו והוא כלל מין יחיד - Rugops primus.

נמצאה רק גולגולת של הרוגופס במדינת ניז'ר וממנה שיערו שאורכו היה 6 מ' ומשקלו עד 750 ק"ג. יש חוקרים שאומרים שאורכו היה 5.5 מ' ומשקלו 400 ק"ג. הייתה לו גולגולת קצרה עם זיזים וקרניים מלמעלה. ככל הנראה היו לו זרועות קצרות מאוד ששימשו לאיזון.

ככל הנראה הוא היה אוכל נבלות בעיקרו או שצד יצורים איטיים. מבנה הלסתות לא התאים ללחימה חזקה.

== בתרבות ==
*הרוגופס מופיע בסדרה הכוכב דינוזאור שם כמה פרטים ניזונים מנבלות אונכופריסטיסים.
*הוא מופיע גם בסדרה מפלצות חוזרות לתחייה שם פרט אחד נטרף על ידי ספינוזאורוס.
*הרוגופס לא מופיע בסרטי פארק היורה אך הדנ"א שלו שימש לייצור האינדומינוס רקס בסרט עולם היורה .
*הרוגופס מופיע בסדרה Amazing Dinoworld, שם נראה פרט רודף אחר חבורת לטאות כוח עד שמשיג אותם וטורף פרט אחד מהם. בניגוד לסדרות דינוזאורים אחרות, הרוגופס מופיע כדינוזאור בעל נוצות בסדרה זו.

== קישורים חיצוניים ==

הדמיה של רוגופס בעל [[דלדל.]]

קטגוריה:אבליזאוריים
קטגוריה:דינוזאורים שחיו בקרטיקון עליון באפריקה
קטגוריה:טקסונים שתוארו בידי פול סרנו
קטגוריה:מאובני טקסונים שתוארו ב-2004
תיאטרון זיקית

לוגו תיאטרון זיקית
תיאטרון רב תרבותי הגליל – זיקית הוא תיאטרון רב תרבותי ישראלי אשר מציג אמנות בין תחומית, בעיקר חזותית.

==היסטוריה==
תיאטרון זיקית נוסד בשנת 2003 על ידי פבלו אריאל, שמשמש גם כמנהלו האמנותי. תחילתו בשיתוף פעולה של אריאל עם המוזיקאי נאסים דקואר, שהוליד את ההצגה הראשונה "שכנים" בשנת 2003, בה השתתף גם המוזיקאי ווסים בשארה. עיקר עיסוקו האמנותי של התיאטרון הוא בסוגיות רלוונטיות מחיי היום יום והמציאות בישראל. מרבית ההצגות שעולות במסגרתו הן חזותיות, תוך שימוש מינימלי במלל. השפה החזותית המאפיינת את התיאטרון כוללת בובות, חפצים, תנועה ומחול, צלליות, מגזרות נייר, מוזיקה, תאורה וכדומה.

ההנחה העומדת בבסיס הרעיון מאחורי אמנות זו, היא כי הצגות תיאטרון צריך לא רק להבין, אלא גם ובעיקר להרגיש. מבחינה זו, שואף התיאטרון לכך שהצופים יהיו חלק מהצגה: על אף שבמשך ההצגה הם לכאורה פסיביים לחלוטין, המטרה היא שהקהל ימצא עצמו מעניק פרשנויות שונות משלו למופע שראה, וכמו כן ישלים את החלקים החסרים בו. התיאטרון פונה לקהל בינלאומי, והשימוש בשפה חזותית אוניברסלית יחד עם מיעוט השימוש במלל, מאפשרים לדוברי שפות שונות ליהנות מההצגה באותו אופן. במסגרת התיאטרון עולות הצגות למבוגרים ולילדים, וכמו כן מתקיימות בו סדנאות לקבוצות מגוונות בנושאי תנועה, הפעלת בובות, משחק, אימפרוביזציה ושימוש בחפצים.

משנת 2004 מופיע התיאטרון בפסטיבלים שונים בישראל. עם הפסטיבלים בהם לוקח תיאטרון זיקית חלק פעיל נמנים פסטיבל עכו, הפסטיבל הבינלאומי לתיאטרוני בובות בירושלים ופסטיבל חיפה להצגות ילדים. מדי שנה אף יוצא התיאטרון לסיבובי הופעות בחו"ל בפסטיבלים ובאירועי תיאטרון שונים, בהם אפשר למנות את תיאטרון מארש בסן פרנסיסקו, בית האמנות בסינגפור, המרכז לאמנויות הבמה בכרונינגן, הולנד, פסטיבל בינלאומי לאומנויות בצ'יוואווה, מקסיקו, פסטיבל בינלאומי לתיאטרוני ילדים במינסק, בלארוס, ופסטיבלים נוספים באנגליה, בולגריה, סרביה, ספרד, אוסטריה, צ'כיה, טורקיה, ארגנטינה, פרגוואי, קולומביה והרפובליקה הדומיניקנית.

בשנת 2017 העלה התיאטרון את הפסטיבל הדו-לשוני הראשון לתיאטרון בובות, "בובות בצפון", בשיתוף עם תיאטרון חיפה. במסגרת הפסטיבל עלו שלוש הצגות ילדים בעברית ובערבית במטרה ליצור חוויה תרבותית משותפת.

התיאטרון שוכן באזור התעשייה תפן שבגליל המערבי.

===פרסים===
לאורך השנים זכה תיאטרון זיקית בפרסים רבים על פעילותו האמנותית, בישראל ומחוצה לה:

* 2007 – פרס ראשון בפסטיבל לתיאטרוני ילדים בחיפה על הצגה "הציורים של צופיה".
* 2009 – פרס ראשון בפסטיבל הבינלאומי לתיאטרוני ילדים בטרגובישטה, בולגריה על ההצגה "חגיגה".
* 2009 – פרס ראש העיר בפסטיבל עכו לתיאטרון אחר על ההצגה "סמטאות לוחשות".
* 2017 – פרס ראשון להצגות ילדים פסטיבל 8 FITIJ בסנטו דומינגו, הרפובליקה הדומיניקנית על ההצגה "המתנה של סבא".
* 2021- פרס משחק בהפעלת בובות הפסטיבל הבינלאומי להצגות ילדים, סובוטיקה סרביה “לשחקנית רוני מרסלנד, "המתנה של סבא"
* 2023- פרס על השחקן הטוב ביותר לפבלו אריאל בפסטיבל FLUM 3 מוסטאר,בוסניה הרצוגובינה עם ההצגה 11:11PM

===הפקות בינלאומיות===
* International Festival for the arts Chihuahua – קונצרט למשפחה, מקסיקו 2007.
* Philharmonic Orchestra of the State of Chihuahua – סדרת קונצרטים, מקסיקו 2008–2009.
* Tottales Theatre – "תשובה למכתב שאבי אף פעם לא כתב לי" - הפקה משותפת לפסטיבל עכו ותיאטרון וינה, אוסטריה, 2010.

==ראו גם==
* תיאטרון בובות
* פבלו אריאל

==קישורים חיצוניים==
* 

זיקית
קטגוריה:שותפות יהודית-ערבית בישראל
קטגוריה:הגליל
גאוסטרנברגיה

בהשוואה לאדם. בירוק - זכר, בכתום - נקבה
גאוסטרנברגיה (שם מדעי: Geosternbergia) הוא זוחל קדום מעופף מסדרת הפטרוזאוריה שהיה קרוב לפטרנודון ודומה לו מאוד. שניהם היו מגדולי הפטרוזאורים, והם חיו בתקופת הקרטיקון.

== מאפיינים ==
מאובניו של פטרוזאור זה נמצאו באמריקה הצפונית.

מוטת כנפיו הגיעה ל-7.25 מטרים. נמצאה לסת תחתונה של בוגרים שהייתה ארוכה מאוד והגיעה לאורך 1.2 מטרים. לא היו לו שיניים כלל. מעל ראשו הייתה קרן או כרבולת ארוכה שפנתה אחורה ושימשה לאיזון, וככל הנראה גם לתצוגה. הקרן הייתה מעט יותר זקופה מקרנו של הפטרנודון. לנקבות הייתה קרן קצרה יותר והן היו קטנות מהזכרים.

ככל הנראה, דמה שטח המחיה של הגאוסטרנברגיה לזה של הפטרנודון, מעל חופי ימים, מהם הוא שלה דגים במקורו הגדול וקינן בראשי הצוקים בקבוצות גדולות.

== בתרבות ==
פטרוזאור זה הופיע במשחק המחשב Jurassic World Evolution 2.

==קישורים חיצוניים==

קטגוריה:פטראנודוניים
קטגוריה:פטרוזאורים שחיו בקרטיקון עליון באמריקה הצפונית
קטגוריה:טקסונים שתוארו בידי אלכסנדר קלנר
קטגוריה:מאובני טקסונים שתוארו ב-1978
אדם אדלמן

אדם אדלמן (באנגלית: Adam (AJ) Edelman; נולד ב-14 במרץ 1991) הוא ספורטאי אולימפי ישראלי ממוצא אמריקאי המייצג את ישראל בענף מזחלות סקלטון.

== ביוגרפיה ==
אדלמן נולד בברוקליין למשפחה יהודית מסורתית. ב-2006 ביקר לראשונה ישראל ושהה בה בזמן מלחמת לבנון השנייה. בשנת 2010, לאחר לימודיו באוניברסיטה, הגיע לארץ לשנה על מנת ללמוד בישיבה בבית שמש.

מגיל צעיר שיחק אדלמן בהוקי קרח, אך לאחר שצפה באולימפיאדת ונקובר נחשף לענף מזחלות הסקלטון והחליט שהוא רוצה להתחרות בתחום זה. אדלמן החל להתאמן לבד, בלי מאמן וצוות אימון, בעזרת סרטונים שמצא באינטרנט, ותוך שנים בודדות הפך לספורטאי מקצועני.

החל מ-2015 החל להתחרות בתחרויות בינלאומיות תחת דגל ישראל ובהמשך קיבל אזרחות ישראלית. ב-2016 השתתף באליפות העולם במזחלות שנערכה אינסברוק שבאוסטריה וסיים במקום 31. ב-2017 השתתף באליפות העולם שנערכה באגם המלכים בגרמניה וסיים במקום 35.

בשנת 2018 נכלל אדלמן במשלחת ישראל לאולימפיאדת פיונגצ'אנג לאחר שדורג במקום ה-34 בדירוג העולמי לגברים ב-14 בינואר 2018 והוגדר כמחליף במקום השני לזכאות למקום בתחרות מזחלות סקלטון. אדלמן יהיה לנציג הישראלי הראשון שיתחרה בענף הסקלטון במשחקי החורף האולימפיים לאחר ששווייץ ואוסטריה ויתרו על זכאות לשליחת ספורטאי אחד לתחרות.

אדלמן הוא מהנדס מכונות בהכשרתו, לאחר שסיים לימודים ב-MIT.

==קישורים חיצוניים==

* 
* 
* 
* 
* 
* 
* 

==הערות שוליים==

קטגוריה:בוסטון: אישים
קטגוריה:ספורטאים אולימפיים ישראלים
קטגוריה:ישראלים ילידי ארצות הברית
קטגוריה:עולים בשנות ה-2010
קטגוריה:בוגרי המכון הטכנולוגי של מסצ'וסטס
קטגוריה:משתתפי אולימפיאדת פיונגצ'אנג (2018)
קטגוריה:פורבס 30Under30: אירופה
קטגוריה:ישראלים שנולדו ב-1991
מחנה הפליטים אל-אמערי

מחנה הפליטים אל-אַ֫מְעַרִי (בערבית: مخيّم الأمعري) הוא מחנה פליטים פלסטינים בנפת רמאללה ואל-בירה, כ-2 ק"מ מדרום לאל-בירה, בדרום השומרון. לפי נתוני הלשכה הפלסטינית המרכזית לסטטיסטיקה, נכון לשנת 2017 היו רשומים במחנה אל-אמערי 4,725 פליטים.
במחנה הפליטים יש שני בתי ספר – בבית הספר לבנים כ-1250 תלמידים, ובבית הספר לבנות כ-970 תלמידים.

המלחין והמנצח רמזי אבו רדואן גדל במחנה הפליטים אל-אמערי.
==היסטוריה==
מחנה אל-אמערי הוקם בשנת 1949 על שטח של כ-90 דונמים בגבולות המוניציפליים של אל-בירה. ב-1957 הוחלפו כל אוהלי המחנה במבני בטון. כמו רוב מחנות הפליטים בגדה המערבית, תושבי אל-אמערי סובלים מצפיפות ומתשתיות ביוב ומים ירודות. בעקבות הסכמי אוסלו נמצא המחנה בשטח A שבשליטת הרשות הפלסטינית. בזמן האינתיפאדה השנייה פשט צה"ל על המחנה מספר פעמים, הרס בתים רבים ואסר עשרות מתושבי המחנה.

בשנת 2016 ייסד הגנגסטה ראפר הגרמני "קולגה" את "בית הספר לחינוך ע"ש קולגה", המספק שירותי חינוך לילדים החיים במחנה.

==קבוצת הכדורגל==

קבוצת הכדורגל של מחנה אל-אמערי, "מרכז שבאב אל-אמערי", זכתה באליפות ליגת העל הפלסטינית בעונת 11–2010, וייצגה את הרשות הפלסטינית בתחרויות אזוריות ובין-לאומיות.

==קישורים חיצוניים==

* [https://www.unrwa.org/where-we-work/west-bank/amari-camp מחנה אל-אמערי], באתר אונר"א

==הערות שוליים==

קטגוריה:נפת רמאללה ואל-בירה
קטגוריה:מחנות פליטים פלסטיניים ביהודה ושומרון
קטגוריה:יישובים שהוקמו ב-1949
1708 בצרפת

שנת 1708 בצרפת הייתה השנה בה ציינה צרפת 721 שנות לאום.

== מנהיגים ==
* לואי הארבעה עשר, מלך צרפת

== אירועים חשובים ==
* 23 במרץ – ג'יימס פרנסיס אדוארד סטיוארט, "המתבונן הזקן", שהפליג מדנקרק עם 6000 חיילים צרפתים בכמעט 30 ספינות של הצי הצרפתי, מתוך כוונה לפלוש לבריטניה, מנסה לנחות בנמל פורט שבאנגליה, הניסיון סוכל על ידי הצי המלכותי הבריטי.
* 29 במרץ – ספינת המלחמה "אמאן 14" הושקה בנמל "לה חבירה".

== נפטרו ==
* 28 בדצמבר – ז'וזף פיטון דה טורנפור, בוטנאי צרפתי מפורסם שנודע בעיקר בזכות היותו חלוץ בשימוש במושגים השגורים כיום בבוטניקה כדוגמת סוג ועשבייה.

==קישורים חיצוניים==

*
יחסי ארצות הברית – כף ורדה

יחסי ארצות הברית–כף ורדה הם היחסים הדיפלומטיים הרשמיים שבין ארצות הברית של אמריקה לבין הרפובליקה של כף ורדה.

== היסטוריה ==
על פי מחלקת המדינה של ארצות הברית הקשר שבין שתי המדינות הוא "לבבי ויש לו שורשים היסטוריים חזקים". בתחילת המאה השמונה עשרה ספינות ציד לווייתנים אמריקניות החלו לגייס צוותים מבראווה ופוגו לצוד לווייתנים שהיו רבים במים הסובבים את כף ורדה. קשרים בין המושבות האמריקניות לבין כף ורדה מתועדים כבר ב-1740, כאשר ספינות אמריקאיות עגנו באופן שגרתי בנמלים של כף ורדה, כדי לסחור במלח או לקנות עבדים. מסורת ההגירה הכף ורדית לארצות הברית החלה באותו זמן ונמשכת עד היום.

הקונסוליה האמריקנית הראשונה באפריקה שמדרום לסהרה הוקמה בכף ורדה בשנת 1818. הייצוג הקונסולרי של ארצות הברית בכף ורדה נמשך לאורך המאה התשע עשרה. ארצות הברית בכף ורדה ביום בו קיבלה עצמאות ותמכה לאורך כל הדרך בתהליך קבלתה לאומות המאוחדות. בשנת 1983 הועלה דרג הקונסוליה והיא הפכה לשגרירות ארצות הברית בכף ורדה.

ארצות הברית הגישה לכף ורדה סיוע הומניטרי בשווי מיליוני דולרים. 

== ייצוג ==
* ארצות הברית מיוצגת בכף ורדה בדרג השגרירות באמצעות שגרירות שהיא מחזיקה בפראיה, בירת המדינה.
* כף ורדה מיוצגת בארצות הברית בדרג השגרירות באמצעות שגרירות שהיא מחזיקה בוושינגטון הבירה. כף ורדה מיוצגת בארצות הברית גם בדרג הקונסולרי באמצעות קונסוליה שהיא מחזיקה בבוסטון.

== קישורים חיצוניים ==

* [https://history.state.gov/countries/cape-verde היסטוריה של היחסים], מחלקת המדינה של ארצות הברית
* [https://www.state.gov/r/pa/ei/bgn/index.htm מידע על יחסיה הדו-צדדיים של ארצות הברית], מחלקת המדינה של ארצות הברית

== הערות שוליים ==
דיר איבזיע

דיר איבזיע (בערבית: دير إبزيع) הוא כפר פלסטיני, המשתייך לנפת רמאללה ואל-בירה בדרום השומרון. לפי נתוני הלשכה הפלסטינית המרכזית לסטטיסטיקה, בשנת 2007 מנתה אוכלוסיית הכפר 2,069 תושבים.

== מיקום ==
דיר איבזיע ממוקם 7.7 ק"מ מערבית לרמאללה. אדמות הכפר גובלות בעין עריכ ועין סיניא ממזרח, אל-ג'אנייה ועין סיניא מצפון, כפר ניעמה וצפא ממערב, ובית עור א-תחתא, בית עור אל-פוקא, עין עריכ וביתוניא מדרום .

== היסטוריה ==
חוקר ארץ ישראל הצרפתי ויקטור גרן ביקר בדיר איבזיע בשנת 1870, וכתב כי מתגוררים בו 400 תושבים, כולם מוסלמים. הוא ציין כי בכפר מספר בתים גדולים הבנויים בנייה טובה למדי, וכן כי ראה שבר אבן ועליה גילופים ובהם שושנה פגומה.<ref name=":02"></ref>

במאה ה-18 הפך הכפר לאחד מ-24 כפרי הכס שבהם ישבו מוח'תארים בארמון, או מצודה ושלטו על האזור.

במפקד אוכלוסין 1931 של ארץ ישראל היו בדיר איבזיע 90 בתים מאוכלסים, בהם התגוררו 360 תושבים, כולם מוסלמים.

במלחמת ששת הימים ב -1967 נכבש הכפר על ידי ישראל. בעקבות הסכמי אוסלו, 27% משטח הכפר מוגדר כשטח B והשאר מוגדר כשטח C. ישראל הפקיעה 22 דונם מקרקעות הכפר להקמת ההתנחלות דולב, ובנוסף הפקיעה כ-600 דונם של קרקעות לסלילת כבישים עוקפים.

==קישורים חיצוניים==

* 
*[http://www.palestineremembered.com/GeoPoints/Dayr_Ibzi__966/index.html ברוכים הבאים לדיר איבזיע]
*[https://www.welcometopalestine.com/destinations/ramallah-al-bireh/deir-ibzi/ Deir Ibzi], Welcome to Palestine
*Survey of Western Palestine, Map 14: [http://www.iaa-archives.org.il/zoom/zoom.aspx?folder_id=93&type_id=6&id=8376 IAA], Wikimedia commons
*[http://vprofile.arij.org/ramallah/pdfs/factsheet/Deir%20'Ibzi'_vp_en.pdf Deir Ibzi village (fact sheet)], המכון למחקר יישומי - ירושלים (ARIJ)
*[http://vprofile.arij.org/ramallah/pdfs/vprofile/Deir_Ibzi_vp_en.pdf Deir Ibzi village profile], המכון למחקר יישומי - ירושלים - Jerusalem (ARIJ)
*[http://vprofile.arij.org/ramallah/images/english/Deir%20Ibzi'_ap_en.jpg Deir Ibzi aerial photo], המכון למחקר יישומי - ירושלים - Jerusalem (ARIJ)
*[http://vprofile.arij.org/ramallah/pdfs/needsfordevelopment/Deir%20'Ibzi'_vp_en.pdf Locality Development Priorities and Needs in Deir Ibzi Village], המכון למחקר יישומי - ירושלים (ARIJ)
*[http://www.timesofisrael.com/civil-administration-nixes-land-appropriation-order Civil Administration nixes order to take land for settlement road], June 14, 2012, The Times of Israel

==הערות שוליים==

קטגוריה:נפת רמאללה ואל-בירה
בורקה (נפת רמאללה ואל-בירה)

בורקה (בערבית: برقة) הוא כפר פלסטיני המשתייך לנפת רמאללה ואל-בירה, כ-6 ק"מ מזרחית לרמאללה בבנימין, בגובה של כ-760 מטר מעל פני הים.

בעקבות הסכמי אוסלו בשנת 1995, נכלל הכפר בשטח B.

לפי נתוני הלשכה הפלסטינית המרכזית לסטטיסטיקה הכפר מנה כ-2,090 תושבים במפקד שנערך ב-2007.

== מקור השם ==
לפי זאב וילנאי, משמעות המילה בורקה (برقة) בערבית היא אדמה קשה, והכפר קיבל שם זה בשל מיקומו באזור ההררי של השומרון.

תושבי הכפר העלו שתי סברות אחרות: הראשונה היא שהכפר נקרא על שם ח'ירבה סמוכה בשם "אבן ברק", והסברה השנייה היא שהשם בא מהשורש הערבי ب.ر.ق (ב-ר-ק) שמשמעותו, בין היתר, היא: מבריק, נוצץ.<ref name=":0"></ref>

== היסטוריה ==
לפי עדויות ארכאולוגיות הכפר היה מיושב כבר מהתקופה ההלניסטית, דרך התקופה הביזנטית, התקופה המוסלמית הקדומה ועד לתקופה העות'מאנית. השרידים הארכאולוגיים כוללים מבנים ישנים ובורות מים. 

הכפר נוסד בשנת 1500 בערך, על ידי מתיישבים מתימן, מחברון ומאזור כרכ שבירדן.<ref name=":0" /> 

במפקד אוכלוסין 1931 של ארץ ישראל היו בכפר 66 בתים מאוכלסים, בהם התגוררו 320 תושבים, כולם מוסלמים. בשנת 1945 חיו בכפר 380 תושבים.

===לאחר 1967===
בעקבות מלחמת ששת הימים ב-1967 עבר הכפר משליטה ירדנית לישראלית. 

== אדמות ==
לפי סקר שטח האדמות בשנת 1945, שטח האדמות של הכפר הוא 6,001 דונם. מתוכם הכפר היה בנוי על 22 דונם, השטח המעובד היה 3,757 דונם והיתר, 2,222 דונם, היו אדמות בור.<ref>Government of Palestine, Department of Statistics, 1945, p. 26. ראה: http://users.cecs.anu.edu.au/~bdm/yabber/census/VSpages/VS1945_p26.jpg</ref>

ב-1984 הופקעו אדמות של תושבי הכפר לצורך הקמת ההתנחלות כוכב יעקב מצפון לכפר.

== עימותים עם ישראלים ==
באזור בורקה קיימים מספר התנחלויות ומאחזים ביניהם: מגרון, רמת מגרון, גבעת אסף, עוז ציון וגבעת צור הראל. במהלך השנים היו עימותים רבים בין תושבי בורקה למתנחלים.

בעשור השני של המאה ה-21 החל הכפר לסבול באופן קבוע מהתנכלויות של מתנחלים במסגרת פעולות "תג מחיר". באחד המקרים, בדצמבר 2011, הוצת המסגד בכפר.

המאחז מגרון, שבמועצה האזורית מטה בנימין, שכן ממזרח לבורקה, על קרקע הרשומה בבעלות פרטית של תושבי בורקה ודיר דיבוואן. בשנת 2012 פונה מגרון ומאז השטח נטוש.

ב-4 באוגוסט 2023 אירע העימות בבורקה, בין תושבי הכפר למתנחלים ממאחז עוז ציון שרעו צאן בשטחים בבעלות פלסטינית. בעימות, ישראלי ירה למוות בקוסאי מעטאן בן ה-19, תושב הכפר. עימות נוסף התרחש בקרבת הכפר ב-10 באפריל 2024, ובו נפצעו מספר תושבים של הכפר.

==תשתיות==
חשמל: בשנת 1980 חובר הכפר לרשת של חברת החשמל המזרח-ירושלמית.<ref name=":0" />

מים: חברת המים של ירושלים מספקת לכפר מים, באמצעות רשת מים שנפרסה בשנת 1978.<ref name=":0" />

ביוב: אין בכפר מערכת ביוב ותושבים משתמשים בבורות ספיגה.<ref name=":0" />

==גאוגרפיה==
ואדי שיבן זורם למרגלות היישוב.

==קישורים חיצוניים==

* [https://www.btselem.org/download/201410_invisible_walls_of_occupation_heb.pdf החומות השקופות של הכיבוש: בורקה, מחוז רמאללה – מקרה מבחן], בצלם, אוקטובר 2014
* [https://rhr.org.il/heb/2011/12/4920/ לא למלחמת דת: תגובתינו לשריפת המסגד בבורקה] - שומרי משפט - רבנים למען זכויות האדם
* 

==הערות שוליים==

קטגוריה:נפת רמאללה ואל-בירה
קטגוריה:הרשות הפלסטינית: יישובים
Panhard PL 17

Panhard PL 17 היא מכונית משפחתית, מתוצרת יצרן כלי הרכב הטקטים הקלים, והצבאיים Panhard הצרפתי, אשר יוצר בין השנים 1959–1965. בין השנים 1959–1965 יוצרו 166,192 יחידות.

==גרסאות "Panhard PL 17"==
* 4 דלתות - סדאן
* 2 דלתות - קבריולה
* 4 דלתות סטיישן

==דגמי "Panhard PL 17"==
* L1 Standard (יוצר בין יולי 1959 - אוגוסט 1960)
* L1 Tigre (יוצר בין יולי 1959 - אוגוסט 1960)
* L2 Tigre (קבריולה) (יוצר בין מרץ 1960 - אוקטובר 1960)
* L3 Standard Export (יוצר בין אוגוסט 1950 - יולי 1960)
* L4 Standard (יוצר בין יולי 1960 - אוקטובר 1962)
* L4 Tigre (יוצר בין יולי 1960 - אוקטובר 1962)
* L5 Tigre (קבריולה) (יוצר בין אוקטובר 1960 - ספטמבר 1962)
* L6 Standard (יוצר בין ספטמבר 1962 - יוני 1965)
* L7 Tigre (יוצר בין ספטמבר 1962 - יוני 1965)
* L8 Tigre (קבריולה) (יוצר בין ספטמבר 1962 - יוני 1963)
* L9 Standard (סטיישן) (יוצר בין מאי 1963 - מאי 1965)
* WL1 Standard (יוצר בין דצמבר 1959 - יולי 1960)
* WL2 Standard (יוצר בין דצמבר 1959 - יוני 1960)
* WL3 Standard (יוצר בין יוני 1960 - יולי 1962)
* WL4 Standard (יוצר בין יוני 1960 - יולי 1962)
* WL5 Standard (יוצר בין ספטמבר 1962 - מאי 1965)
* WL6 Standard (יוצר בין ספטמבר 1962 - מאי 1965)

== תמונות ==
<gallery mode="packed" heights="140">
קובץ:2016-06-26 14-20-10 belfort-retro-festival.jpg | דגם "Panhard PL 17"
קובץ:Panhard PL 17 L 4 (1).jpg | דגם "Panhard PL 17"
קובץ:Panhard PL17 005.jpg | דגם "Panhard PL 17"
קובץ:Villemanoche-FR-89-Rassemblement 2014 des véhicules anciens-62.jpg | דגם "Panhard PL 17"
קובץ:Panhard PL 17 L1.jpg | דגם "Panhard PL 17"
קובץ:1960 Panhard PL17 - fvr-1 (4637731562).jpg | דגם "Panhard PL 17", שנת 1960
קובץ:Panhard (6065861511).jpg | דגם "Panhard PL 17"
קובץ:Panhard 17B (1).jpg | דגם "Panhard PL 17"
קובץ:1959 Panhard PL17L1 engine3.JPG | דגם "Panhard PL 17", שנת 1959 - מבט למנוע
קובץ:Panhard PL17 001.jpg | דגם "Panhard PL 17" - קבריולט
קובץ:Panhard PL17 002.jpg | דגם "Panhard PL 17" - קבריולט
קובץ:Panhard PL17 003.jpg | דגם "Panhard PL 17" קבריולט - מבט לתא הנהג ולוח מחוונים
קובץ:Panhard 17B Relmax (15898830473).jpg | דגם "Panhard PL 17"
קובץ:Panhard PL 17 Kombi 1963-1965.JPG | דגם "Panhard PL 17" - סטיישן
</gallery>

==ראו גם==
* Panhard 24
* Panhard Dyna X
* Panhard Dyna Z
* Panhard & Levassor Dynamic

==לקריאה נוספת==
* [http://www.french-cars-in-america.com/2015/03/canada-meet-with-a-1959-panhard-pl17-l1-tigre.html שחזור דגם "Panhard PL 17" בקנדה], french-cars-in-america.com

== קישורים חיצוניים ==

* 

==הערות שוליים==

קטגוריה:דגמי מכוניות שהושקו ב-1959
PL 17
קטגוריה:מכוניות משפחתיות
קטגוריה:מכוניות סטיישן
קטגוריה:מכוניות צרפתיות
קטגוריה:מכוניות קבריולה
האקדמיה הרוסית לקולנוע

האקדמיה הרוסית לקולנוע (שם רשמי: האקדמיה הרוסית למדעי הקולנוע; ברוסית: Российская Академия Кинематографических Искусств) היא עמותה העוסקת בענייני הקולנוע ברוסיה ומעניקה את פרס ניקה מאז 1987.

האקדמיה, המהווה ארגון מקביל לארגונים שונים בעולם, שהמפורסמת שבהם היא האקדמיה לקולנוע האמריקאית (העורכת את טקס פרסי אוסקר), קיימת משנת 1987.

האקדמיה מונה 80 חברים מכל ענפי היצירה והעשייה הקולנועית במדינה.
==נשיאי האקדמיה==
{| class="wikitable"
|- bgcolor="#F0F0F0"
! מספרסידורי !! שם !! תחילת כהונה 
|-
| 1 || ויקטור מרז'קו || 1987 - 2001
|-
| 2 || אלדר ריאזנוב || 2002 - 2007
|-
| 3 || אלכסיי בטאלוב || 2007 - 2013
|-
| 4 || אנדריי קונצ'לובסקי || 2013 -
|-
|}

==פרסי האקדמיה לקולנוע ==

האקדמיה מעניקה מדי שנה את פרס האקדמיה הרוסית לקולנוע (פרס ניקה) לאנשי הקולנוע הרוסי המצטיינים. מוענק מאז 1987.

==ראו גם==
*האקדמיה הלאומית למדעי ואומנויות הקולנוע
*האקדמיה האמריקאית לקולנוע

==קישורים חיצוניים==
* 
 
קטגוריה:קולנוע ברוסיה
קטגוריה:רוסיה: תרבות
איכתיוזאורוס

איכתיוזאורוס (שם מדעי: Ichthyosaurus; מילולית: Ichthys - "דג", Sauros - "לטאה") הוא סוג של זוחל ימי נכחד מסדרת האיכתיוזאוריה, ששחה בימים הקדומים של עידן המזוזואיקון.

== מאפיינים ==
מאובני האיכתיוזאורוס נמצאו ברחבי אירופה (בבלגיה, בריטניה, גרמניה ושווייץ) ובאינדונזיה כמעט בשלמותם.

אורכו היה עד 3.3 מטרים ובעל דמיון חיצוני לדולפין מודרני, עם סנפיר הגב הגדול והגוף הכישורי הזרים (כלומר: גוף המשפר את זרימתו במים), אך הוא היה בעל לסתות ארוכות יותר, עיניים בולטות וסנפירים חדים יותר. הבדל נוסף בינו לדולפין הוא שזנבו נע לצדדים, בדומה לזנב דג ואילו לדולפינים הזנב עולה ויורד.

ייתכן מאוד שחי בדומה לדולפינים והיה מקפץ מעל המים וניזון מדגים ודיונונים.

בשנת 2021 נמצא שלד באורך עשרה מטרים בבריטניה. זהו השלד הגדול ביותר שנמצא של סוג זה עד כה באיים הבריטיים.

== בתרבות ==
זוחל ימי זה הופיע במשחקי המחשב פארק היורה 3: בניית פארק וJurassic World Evolution 2.

== גלריה ==
<gallery>
Ichthyooscale.png|בהשוואה לאדם
Ichthyosaurus communis 3.jpg
Ichthyosaurus anningae trio NT small.jpg
</gallery>

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1822
קטגוריה:איכתיוזאוריה
קטגוריה:בעלי חיים שחיו בטריאס עליון באירופה
קטגוריה:בעלי חיים שחיו ביורה תחתון באירופה
קטגוריה:טקסונים שתוארו בידי ויליאם קוניבר
קטגוריה:מאובני טקסונים שתוארו ב-1821
מדליית הצי וחיל הנחתים

מדליית הצי וחיל הנחתים (באנגלית: Navy and Marine Corps Medal) היא העיטור הגבוה ביותר המוענק לחיילי צי ארצות הברית או חיל הנחתים של ארצות הברית על מעשה גבורה שלא במהלך קרב. העיטור יכול להיות מוענק גם לאנשי צבא ידידותי עבור מעשה גבורה במהלך תמיכה במבצעי הצי וחיל הנחתים של ארצות הברית אך לא במהלך קרב, כמו כן יכול להינתן לאנשי כוחות המילואים של הצי והנחתים שלא היו בשירות פעיל בזמן מעשה הגבורה.

המדליה היא מתומן מארד שבחזיתה עיטם לבן-ראש האוחז בטפריו עוגן ומתחתיו כדור הארץ. המילה "Heroism" (גבורה) רשומה בתחתית המדליה.

בין מקבלי העיטור נשיא ארצות הברית ג'ון פיצג'רלד קנדי על פועלו בפיקוד על ספינת טורפדו שמספרה 109-PT במהלך מלחמת העולם השנייה.

==קישורים חיצוניים==

*[https://www.law.cornell.edu/uscode/text/10/6246 U.S. Code § 6246 - Navy and Marine Corps Medal 10], באתר אוניברסיטת קורנל

==הערות שוליים==

קטגוריה:ארצות הברית: עיטורים
קטגוריה:צי ארצות הברית
קטגוריה:חיל הנחתים של ארצות הברית
האקדמיה הלאומית למדעי ואמנויות הקולנוע של רוסיה

האקדמיה הלאומית למדעי ואמנויות הקולנוע (ברוסית: Национальная Академия Кинематографических Искусств и Наук России) היא עמותה העוסקת בענייני הקולנוע והטלוויזיה ברוסיה.

האקדמיה, המהווה ארגון מקביל לארגונים שונים בעולם, שהמפורסמת שבהם היא האקדמיה לקולנוע האמריקאית (העורכת את טקס פרסי אוסקר), קיימת משנת 2003.

==פרסי האקדמיה לקולנוע ==

האקדמיה מעניקה מדי שנה את פרס האקדמיה לקולנוע וטלוויזיה (פרס נשר הזהב) לאנשי הקולנוע הרוסי המצטיינים. מוענק מאז 2003.

==ראו גם==
*האקדמיה הרוסית לקולנוע

==קישורים חיצוניים==
* 

קטגוריה:קולנוע ברוסיה
קטגוריה:רוסיה: תרבות
הדרוזאורוס

שחזור
הדרוזאורוס (שם מדעי: Hadrosaurus; משמעות השם: "לטאה שרירית/עבה") הוא סוג של דינוזאור ממשפחת ההדרוזאוריים שחי בתקופת הקרטיקון באמריקה הצפונית. 

== מאפיינים ==
דינוזאור זה היה גדול יחסית, באורך של מעל 10 מטרים לרבות הזנב, גובה של מעל 4.6 מטרים ומשקל של 3.2 טונות.

הממצאים הראשונים של הדינוזאור כללו עצמות רגליים וידיים, אגן, כמה חוליות ועצמות שיניים. לא נמצאו עצמות גולגולת שלמות אך מעריכים שהיא הייתה דומה לגולגולת של הדרוזאורים נוספים כמו האדמונטוזאורוס וצורתה כשל "מקור ברווז". בתוך גולגולת זו היו מעל 1,400 שיניים שטוחות שהתאימו לטחינת צמחייה קרקעית. ההדרוזאורוס תואר ב-1858 בידי החוקר ג'וזף ליידי והוא כלל מין אחד - Hadrosaurus foulkii. ההדרוזאורוס נחשב להדרוזאור פרימיטיבי יחסית והוא משויך לתת-משפחה עצמאית - Hadrosaurinae.

ככל הנראה זה היה יצור איטי ורגוע שחי בעדרים שננדו לאורך החופים והמישורים ומשכו טורפים.

==בתרבות==
דינוזאור זה נבחר להיות המאובן הלאומי וגם הדינוזאור הלאומי של מדינת ניו ג'רזי, בה התגלה לראשונה (באזור של Woodbury Formation, סמוך לנהר דלאוור שבדרום ניו ג'רזי).

ההדרוזאורוס הופיע במספר סרטים וסדרות טלוויזיה, לעיתים כשהוא מבלבל עם דינוזאור קרוב אחר:
*בתוכנית הדינוזאורים! מוצג שלד של הדרוזאורוס בפרק הראשון.
*בסרטי פארק היורה ההדרוזאורוס כמעט הופיע בפארק היורה ופארק היורה: העולם האבוד אך הושמט לבסוף מהעריכה עקב בעיות תקציב ועריכה ואת מקומו מילא הפרזאורולופוס. בסרט עולם היורה מופיע פרט בהולוגרמה אך לא על המסך, אם כי נמצאו פרטים בפארק עד הסרט החמישי.
*עם זאת הוא מופיע בספר פארק היורה של מייקל קרייטון, שם עדר הדרוזאורוסים ממלא את מקומם של הגלימימוסים בסרט. הוא מופיע גם במשחק פארק היורה 3: בניית פארק.
*הוא נראה בסדרות הילדים אגדות ברווזים בפרק "Dinosaur Ducks", כשהצוואר שלו ארוך מדי וכן ברכבת הדינוזאורים.

==קישורים חיצוניים==

קטגוריה:בעלי חיים שתוארו ב-1858
קטגוריה:הדרוזאוריים
קטגוריה:דינוזאורים שחיו בקרטיקון עליון באמריקה הצפונית
קטגוריה:ניו ג'רזי: סמלים
קטגוריה:טקסונים שתוארו בידי ג'וזף ליידי
קטגוריה:מאובני טקסונים שתוארו ב-1858
אבשלום עמוסי

אבשלום עמוסי (נולד ב-1970) הוא קצין צה"ל במילואים בדרגת תת-אלוף, שירת כטייס קרב וכמפקד בסיס חצרים בחיל האוויר הישראלי.

==ביוגרפיה==
עמוסי נולד בישראל ולמד באורט סינגאלובסקי בתל אביב-יפו. ב-1989 התגייס לקורס טיס 123 אותו סיים בדצמבר 1990 במגמת קרב. לאחר קורס אימון מתקדם שובץ כטייס קרב בטייסת 109. בהמשך שירותו שימש מדריך בבית הספר לטיסה, שירת כסמ"ט ב' וסמ"ט א' בטייסת 110, טייסת מטוסי F-16 ופיקד על טייסת מדריכי טיסה (מדר"ט).

בשנים 2005–2007, כולל במהלך מלחמת לבנון השנייה, פיקד על טייסת 140. בשנים 2007–2009 פיקד על טייסת 109. לאחר מכן שימש ראש ענף מטוסים וראש מחלקת אמצעי לחימה במטה חיל האוויר, בתקופת קבלת ההחלטה על רכש מטוסי ה-F-35.

במרץ 2015 מונה למפקד בסיס חצרים והועלה לדרגת תת-אלוף. באוגוסט 2018 סיים את שירותו והשתחרר מצה"ל.

עמוסי בעל תואר ראשון במשפטים ובמדעי המחשב ותואר שני במנהל עסקים מאוניברסיטת חיפה. נשוי ואב לשלושה.

==קישורים חיצוניים==

==הערות שוליים==

קטגוריה:תתי-אלופים בחיל האוויר
קטגוריה:מפקדי בסיס חצרים
קטגוריה:טייסי חיל האוויר הישראלי
קטגוריה:ראשי מחלקת אמצעי לחימה בחיל האוויר
קטגוריה:בוגרי תיכון אורט סינגאלובסקי
קטגוריה:בוגרי אוניברסיטת חיפה
קטגוריה:ישראלים שנולדו ב-1970
אורנוזאורוס

שלד של אורנוזאורוס
אורנוזאורוס (שם מדעי: Ouranosaurus) הוא סוג דינוזאור צמחוני הקרוב למשפחת ההדרוזאוריים שמאובניו התגלו סמוך לאגדז שבניז'ר, בקצה הסהרה. נמצאו שני מאובנים של יצור זה. הוא תואר ב-1976 ומשמעות שמו היא: "לטאה אמיצה" או "לטאת שמיים", על שם הגיבור היווני אורנוס. הסוג כלל מין יחיד - Ouranosaurus nigeriensis.

== מאפיינים ==
אורכו של דינוזאור זה היה 7–8.3 מטר ומשקלו היה כ-4 טון מטרי. היו לו לסתות דמויות ברווז והיה לו מפרש גבי ענק שנמתח עד לזנבו, כמו של הספינוזאורוס שחי באותו אזור ויכל להגיע לאורך 63 ס"מ בזיז הראשי. דעות נוספות מעריכות שהזיזים שימשו ליצירת דבשת כמו של גמל או ביזון וכך לאגור שומן ולעזור לדינוזאור בנדודיו במדבר.

הוא חי בסמוך לנהרות שהיו בגדת הסהרה הקדומה ובהם חיו יצורים נוספים כמו הזאורופודים כמו הניז'רזאורוס, אורניתופודים כמו לורדוזאורוס (Lurdusaurus) וElrhazosaurus, תרופודים כמו הסוקומימוס ודמויי-תנינים כמו האנטוסוכוס, הארריפסוכוס, ה-Stolokrosuchus והסרקוסוכוס הענק שוודאי ניזון ממנו. בנהרות שחו דגים, כרישים וזוחלים מים כמו צבים. בשמים עפו פטרוזאורים שונים. נמצאו בליטות גרמיות בקדמת כל אחת מעיניו מה שהופך אותו לאורניתופוד היחיד בעל "קרניים"

==בתרבות==
*האורנוזאורוס מוצג בתוכנית "Super Croc" של נשיונל ג'יאוגרפיק, בה הוא משמש מזון לסרקוסוכוס הענקי.
*הוא נראה גם בתוכנית הכוכב דינוזאור של ה-BBC, בה מוצגים אורנוזאורוסים ביערות של מצרים ומרוקו הקדומים והם מותקפים בידי קרכרודונטוזאורוס ובמידה פחותה בידי הספינוזאורוס שניזון בעיקר מפגריהם. לצידם נראה עדר פרליטיטנים.
*פרטי אורנוזאורוס נראים בעונה השלישית של עולם היורה: מחנה הקרטיקון בתור דינוזאורים צמחונים אך תוקפניים, לאחר שהסקרופיוס רקס מחדיר אותם ממקום חיותם. הם שוחים ומתנפלים על ספינת החבורה אך נרתעים מזיקוקים ובורחים. האורנוזאורוס היה אמור להיות גם בסרט השלישי אך נחתך.
*בנוסף נראים אורנוזאורוסים במשחקי וידאו של הזיכיון, ביניהם בפארק היורה 3: בניית פארק, Jurassic World Evolution, Jurassic World Evolution 2, Jurassic Park Builder, Jurassic Park: Operation Genesis ובJurassic World: Alive.

==ראו גם==
*אאולמביה - מין קרוב מצפון אמריקה

== קישורים חיצוניים ==

קטגוריה:בעלי חיים שתוארו ב-1976
קטגוריה:טקסונים שתוארו בידי פיליפ טקה
קטגוריה:דמויי הדרוזאורים
קטגוריה:דינוזאורים שחיו בקרטיקון תחתון באפריקה
קטגוריה:ניז'ר: מאובנים
קטגוריה:מאובני טקסונים שתוארו ב-1976
ספינוזאוריים

איור של מינים מהמשפחה בסביבתם
מיני ספינוזאורים בהשוואה לאדם
ספינוזאוריים (שם מדעי: Spinosauridae) היא משפחה של דינוזאורים תרופודים שחיו בתקופת יורה עליון עד קרטיקון תחתון ומאובניהם נמצאו בכל היבשות.

לכמה ממיני דינוזאורים אלה היה מפרש גב גדול, כאשר הבולט שביניהם היה הספינוזאורוס הענקי שהיה הגדול שבטורפים היבשתיים אי-פעם. היו להם לסתות צרות ודמויות תנין שעזרו להם לתפוס טרף חלקלק והיו להם זרועות ארוכות עם טפרים חדים. כנראה שהם חיו בקרבת נהרות ואגמים וצדו דגים.

==מיון==
***סוג Asiamericana?
***סוג איברוספינוס (Iberospinus)
***סוג Cacaphonyx
***סוג Cristatusaurus
***סוג אוסטפריקזאורוס (Ostafrikasaurus)
***סוג וליבונוונטריקס (Vallibonavenatrix)
***סוג Vectispinus
*תת-משפחה Baryonychinae
***סוג בריוניקס (Baryonyx)
***סוג Cristatusaurus
***סוג Suchosaurus
***סוג פרוטתליטיס (Protathlitis)
**שבט Ceratosuchopsini
***סוג ריפרובנטור (Riparovenator)
***סוג סוקומימוס (Suchomimus) 
***סוג צרטוסוכופס (Ceratosuchops)
*תת-משפחה Spinosaurinae
***סוג Camarillasaurus?
***סוג איכתיובנטור (Ichthyovenator)
***סוג Angaturama
***סוג איריטייטור (Irritator)
***סוג אוקסלאיה (Oxalaia)
***סוג סיאמוזאורוס (Siamosaurus)
**שבט Spinosaurini
***סוג סיג'ילמסזאורוס (Sigilmassasaurus)
***סוג ספינוזאורוס (Spinosaurus)

==קישורים חיצוניים==

*
סטרותיומימוס

סטרותיומימוס (שם מדעי: Struthiomimus) הוא סוג של דינוזאור ממשפחת אורניתומימיים. הוא חי בתקופת הקרטיקון לקראת סוף עידן הדינוזאורים באמריקה הצפונית והוא אחד מהדינוזאורים הרבים ביותר שנמצאו בפארק הפרובינציאלי דינוזאור שבקנדה. פירוש שמו המדעי הוא "דמוי יען", ואכן - דינוזאור זה דמה במראהו ואורח חייו ליען המודרני.

== מאפיינים ==
דינוזאור זה היה בעל רגליים ארוכות וזרועות ארוכות עם צוואר ארוך וראש קטן וחסר שיניים. הוא הגיע לאורך 4.3 מטר ולגובה 1.4 מטר ומשקלו היה 150 ק"ג. דינוזאור זה היה יכול לנוע במהירות כדי לברוח מטורפים כמו הטירנוזאורוס רקס. הוא עצמו, למרות שהיה שייך לדינוזאורים התרופודים, ניזון מעשבים, שרכים או עלים או שאולי היה אוכל-כול.

ייתכן שהיו לו נוצות כמו להרבה מהתרופודים המהירים. מבנה רגליו דמה מאוד לרגלי היען וייתכן שהיה יכול להגיע למהירות של 50–80 קמ"ש.

== בתרבות ==
דינוזאור זה הופיע בסדרה הדינוזאורים! ובמשחקי המחשב פארק היורה 3: בניית פארק, Jurassic World Evolution וJurassic World Evolution 2.

==קישורים חיצוניים==

* 
200px

קטגוריה:בעלי חיים שתוארו ב-1916
קטגוריה:אורניתומימיים
קטגוריה:דינוזאורים שחיו בקרטיקון עליון באמריקה הצפונית
קטגוריה:טקסונים שתוארו בידי הנרי פיירפילד אוסבורן
קטגוריה:מאובני טקסונים שתוארו ב-1917
שוברת הקרח (סרט)

שוברת הקרח (ברוסית: Ледокол; בתעתיק לאנגלית: Ledokol) הוא סרט אסונות רוסי משנת 2016, שבוים על ידי ניקולאי חומריקי ובכיכובם של פיוטר פיודורוב וסרגיי פוסקפאליס.

הקרנת הבכורה של הסרט ברוסיה התקיימה ב-20 באוקטובר 2016.

הסרט מבוסס בחלקו על אירועים אמיתיים שהתרחשו בשנת 1985 עם שוברת הקרח "מיכאיל סומוב", אשר נתקעה בקרח האנטארקטי ונסחפה במשך 133 ימים עד שחולצה.

== תקציר עלילת הסרט ==
שנת 1985. לקראת שוברת הקרח "מיכאיל גרומוב" נע קרחון ענק. בעת הניסיון לברוח מההתנגשות, הספינה נופלת לשבי הקרח ונסחפת אל מול חופי אנטארקטיקה. מסביב דממה מאיימת והקור הנורא. הדלק הולך ואוזל והעצבים על קצה גבול היכולת וגם אם היה ניתן ללכת - אין לאן. למפקד שוברת הקרח אין מקום לטעויות. החלטה שגויה אחת — וקרח כבד ימחץ את הספינה.
== צוות השחקנים ==
*פיוטר פיודורוב — קפטן אנדריי פטרוב
*סרגיי פוסקפליס — קפטן ולנטין סבצ'נקו
*אלכסנדר יאצנקו — ויטלי
*אלכסנדר פאל — ניקולאי
*ויטלי חאייב — באניק
*אנה מיכאלקובה — ליודמילה פטרובנה

== הפקה ==
שוברת הקרח "מיכאיל סומוב"
הסרט צולם בתנאי מזג אוויר קשים. הצילומים נערכו במורמנסק, סנקט פטרבורג, סבסטופול ובהרי חצי האי קולה במשך 3.5 חודשים. עבור הסרט נעשה שימוש בשוברת הקרח האטומית "לנין", אשר חונה דרך קבע במורמנסק.

== שיווק ==
בנובמבר 2015, פורסם הטיזר הראשון של הסרט, אשר במשך כמה ימים צבר 1.5 מיליון צפיות באתר יוטיוב.

ביוני 2016 פורסם הקדימון המלאבחודש ספטמבר של אותה שנה, השני.

==קישורים חיצוניים==

==הערות שוליים==

קטגוריה:סרטים רוסיים המבוססים על סיפור אמיתי
קטגוריה:סרטי דרמה רוסיים
קטגוריה:סרטי הרפתקאות רוסיים
קטגוריה:סרטי 2016
קטגוריה:סרטים ברוסית
נטייה רומנטית

דגל הקהילה הא-רומנטית
נטייה רומנטית או אוריינטציה רומנטית מצביעה על המגדר או המין איתו אדם לרוב יפתח מערכת יחסים רומנטית או יתאהב בו. במושג זה משתמשים גם כאלטרנטיבה למונח נטייה מינית וגם כשני מושגים הקשורים זה לזה, והוא מבוסס על ההשקפה שמשיכה מינית היא מרכיב בודד במערכת גדולה יותר. לדוגמה, אף על פי שאדם פאנסקסואלי עשוי להרגיש משיכה מינית לאנשים בלי קשר למגדר שלהם, הם עשויים לחוות קרבה רומנטית רק לאחד המגדרים. לאנשים א-מיניים מדידה על פי נטייה רומנטית היא אפקטיבית יותר מעל סמך נטייה מינית.

== זהויות רומנטיות ==
אנשים עשויים לקחת חלק או לא לקחת חלק במערכות יחסים רומנטיות רגשיות. הזהויות השונות הקשורות לכך הן:
* א-רומנטיות: חוסר משיכה רומנטית כלפי כל אחד.
* הטרומנטיות: משיכה רומנטית כלפי אדם מהמגדר השני.
* הומורומנטיות: משיכה רומנטית כלפי אדם מאותו המגדר.
* בירומנטיות: משיכה רומנטית כלפי שני מגדרים או יותר.
* פאנרומנטיות: משיכה רומנטית כלפי אדם מכל המגדרים.
* דמירומנטיות: משיכה רומנטית היכולה להיות כל אחת מהזהויות לעיל, אך יכולה לקרות רק לאחר יצירת קשר רגשי עמוק עם האדם.

== נטייה רומנטית במערכות יחסים ==
הסיבות להפרדה בין משיכה רומנטית למינית לא זוהו או נחקרו באופן נרחב. במקורות רבים המשיכה המינית מתוארת ככוללת בתוכה גם משיכה מינית וגם רומנטית, ללא הפרדה בין השניים. בנוסף, אהבה רומנטית הוגדרה גם כ-"אהבה המורכבת ממשיכה מינית חזקה ואהבה עיורת", ישנם מקורות הסותרים הגדרה זו וטוענים כי אין בהכרח קשר בין משיכה מינית ומשיכה רומנטית. א-מיניים שבדרך לא חווים משיכה מינית, עשויים עדיין לחוות משיכה רומנטית. מאידך גיסא, אנשים א-רומנטיים, שאינם חווים משיכה רומנטית, עשויים לחוות משיכה מינית.

== קישורים חיצוניים ==

* [https://www.aspec.org.il/ מידע בעברית על א-רומנטיות, א-מיניות ועוד]
* [https://www.facebook.com/groups/aspecisrael קבוצת א-מיניים & א-רומנטיים בישראל]
* 
== הערות שוליים ==

קטגוריה:רומנטיקה
קטגוריה:זהות מינית
קטגוריה:להט"ב
ג'ורג פולדס

ג'ורג פולדס (11 בינואר 1926 – 11 ביוני 1993) היה צייר יהודי, ניצול השואה, תלמיד של מר שושני ואדריכל בעיריית ירושלים, בה פעל רבות למען תושביה הערבים של העיר.

== חייו ==
פולדס נולד בשנת 1926 בבודפוק שבהונגריה. הוריו נרצחו באושוויץ, אחותו שרדה וחזרה לבודפשט וגורלו של אחיו אינו ידוע. פולדס עצמו עבד במחנות כפייה ונשלח למאוטהאוזן ל"צעדת המוות" אך לפניה שוחרר המחנה על ידי הצבא האמריקאי.

בשנת 1948, כשהיה בן 22 זכה בפרס רומא מטעם בית הספר לאומנויות יפות בבודפשט. הפרס כלל לימודי אמנות באיטליה. בהמשך שם פעמיו לפריז, שם חווה עוני ורעב. הוא למד אדריכלות בבוזאר ובמקביל בבית ספר לרבנים. במהלך שנים אלה הרחיב את ידיעותיו ביהדות ובפילוסופיה, היה תלמידו של מר שושני ולמד עם עמנואל לוינס.

בשנת 1970 עלה לישראל והתיישב בירושלים, בשנת 1973 הוצגה תערוכת יחיד שלו בגלריה אנגל בירושלים ובנוסף, תערוכה במרכז לאמנות יהודית בפריז. השתתף בתערוכה קבוצתית של אמנים עולים בבנייני האומה. במקביל החל לעבוד כאדריכל במחלקת הבנייה בעיריית ירושלים, כממונה על הבנייה במגזר הערבי במזרח העיר ושימור הכפרים שמסביב. פולדס סייע לתושבי השכונות הערביות בעיר וכונה על ידי רבים במגזר הערבי 'הצדיק'.

פולדס נפטר לאחר מחלה ממושכת ביוני 1993 בגיל 67. השאיר אחריו אישה ושני ילדים.

== יצירתו והצלתה מתהום הנשייה ==

מבקרת האמנות והאוצרת רחל סוקמן שמעה על ג'ורג' פולדס לראשונה בשנת 2007. ארלט פולדס־זיסהולץ, אלמנתו של הצייר, ביקשה מסוקמן לכתוב ספר על יצירותיו הנשכחות, שלא זכו מעולם להכרה מספקת. בשנים שעברו מאז חקרה סוקמן את האמן, חיי הצייר, האדריכל והאדם, דרך משפחתו, ציוריו, מכתביו, מחברותיו, חבריו וצוואתו. במהלך המחקר יצרה סוקמן ארכיון מקוטלג, ממוספר ומצולם ל-2,000 עבודות שנשמרו בבית משפחת פולדס בירושלים. בין השאר, נמצאו כ-200 עבודות דיוקן עצמי שצייר מ-1952 במגוון טכניקות ובסגנון הייחודי לו. לאחר 10 שנות מחקר יצא הספר "ג'ורג פולדס" על יצירתו. בספרה כתבה סוקמן כי "ג'ורג' פולדס, שיצירותיו לא נחקרו מעולם ואף לא זכו לחשיפה ראויה, הותיר אחריו מורשת ציורית מפעימה. הדיוקנאות העצמיים, שצייר במהלך חייו, הם נושא מרכזי והרה משמעות באמנותו. פולדס היה ונותר עד יומו האחרון אדם מאמין. הוא לא חדל לשאול שאלות, ללמוד ולחפש אחר הטוב, הפשטות והשלמות שבאמת הפנימית, אך בד בבד חש כי אלה חומקים לעד מהשגתו."

== לקריאה נוספת ==
* רחל סוקמן, ג'ורג פולדס, המרכז לאמנות חזותית בתל אביב, 2018.

==קישורים חיצוניים==
* רחל סוקמן, [http://www.kotar.co.il/KotarApp/Viewer.aspx?nBookID=96758680 אינני כאן - ג'ורג' פולדס: אמן שניצח את גורלו], "טרמינל" 46, 21 ביולי 2012, באתר "כותר"
* [https://www.youtube.com/watch?v=qlDxcC-VFP8 הרצאה של רחל סוקמן על ג'ורג פולדס] באוניברסיטה העברית בירושלים.
* [http://museum.imj.org.il/artcenter/newsite/he/?artist=פולדס,%20ג'ורג'&list=פ ג'ורג' פולדס] באתר מוזיאון ישראל.

קטגוריה:ניצולי השואה
קטגוריה:ציירים ישראלים
קטגוריה:אדריכלים ישראלים
קטגוריה:ירושלים: אישים
קטגוריה:עולים בשנות ה-1970
קטגוריה:ישראלים ילידי הונגריה
קטגוריה:ישראלים שנולדו ב-1926
קטגוריה:ישראלים שנפטרו ב-1993
קטגוריה:זוכי פרס רומא
TV4 Fakta

TV4 Fakta הוא ערוץ טלוויזיה שוודי, חלק מקבוצת TV4 שמשדר בשוודיה החל מ-15 בספטמבר 2005 ובנורווגיה החל מ-22 במרץ 2010. הערוץ משדר תוכן דוקומנטרי.

רוב התוכניות המשודרות בערוץ נרכשו מרשתות A&E ומשידורי ערוץ החדשות האירופי יורוניוז.

TV4 Fakta הוא הערוץ הראשון בבעלות קבוצת TV4 שלא שידר משוודיה. הוא שודר בעבר מפינלנד, שם חוקי הפרסום ליברליים יותר לעומת שוודיה. בנובמבר 2006 הושקה גרסה פינית לערוץ - MTV3 Fakta, בשיתוף MTV3. הערוץ משודר משוודיה מאז 2009. גרסה בנורווגית הושקה במרץ 2010.

בשנת 2009 אחוז הצפייה הממוצע בערוץ עמד על 1.1%.

== היסטוריה ==
=== טרם עליית הערוץ ===
ב-TV4 תכננו במקור להעלות ערוץ חדשות תחת השם TV4 Nyheter (בתרגום לעברית: TV4 חדשות). הצעד הראשון לקראת הקמת הערוץ היה בשנת 2001 - כאשר קיבלה קבוצת TV4 רישיון להעלות ערוץ חדשות ברשת השידור היבשתית. הערוץ העביר את שידורי CNN, עם ציפייה להתפתח, אך זה לא קרה. במשך כמה שנים המשיך הערוץ להעביר את שידורי CNN.

בשנת 2003 עלה הערוץ שוב. לאחר מכן נמסר כי הערוץ ישדר תוכן מקומי מהערוצים המקומיים של TV4 שמוזגו לתוך הקבוצה.

במאי 2005 הוצגה מרית דניאלסון כמנהלת הערוץ החדש. בתחילה דובר על "שירות חדשות" אך מאוחר יותר התפתח ערוץ אינטרנט תומך. בסוף אוגוסט הוכרז כי הערוץ ישדר מפינלנד וכך יוכל לעקוף את כללי הפרסום השוודיים, וגם יוכל לשדר בכמה מדינות נורדיות תחת שמות מותאמים.

=== לאחר עליית הערוץ ===
מאז סוף 2007 מנהל הערוץ הוא קג'סה פלדה, והערוץ משדר משוודיה במדינה וגם בנורווגיה.

הערוץ החל לשדר ב-15 בספטמבר 2005, 15 שנים לאחר עליית ערוץ האם, TV4. השידורים החלו בשעה 15.00 ונמשכו עד שעה 01.00. השידורים כללו רק תוכן דוקומנטרי, וערבי השידור חולקו כך:
* בימי שני - שודרו תוכניות היסטוריה.
* בימי שלישי - שודרו תוכניות פלילים.
* בימי רביעי - שודרו תוכניות רפואה.
* בימי חמישי - שודרו תוכניות טכנולוגיה ומדעים.

== ראו גם ==
* TV4
* TV4 Film

== קישורים חיצוניים ==
* 

== הערות שוליים ==

קטגוריה:ערוצי טלוויזיה שוודיים
1953 בצרפת

שנת 1953 בצרפת הייתה השנה בה ציינה צרפת 966 שנות לאום.

== הנהגה ==
* נשיא צרפת: ונסן אוריו
* ראש ממשלת צרפת: עד 8 בינואר: אנטואן פיני. 8 בינואר - 28 ביוני: רנה מאייר. החל מ-28 ביוני: יוסף לניאל. 
**

== אירועים ==
* 4 בינואר - מבצע ברטן מסתיים עם ניצחון צרפתי על הווייט מין בווייטנאם. 

* 9 במאי - צרפת מסכימה לעצמאות זמנית של קמבודיה בשליטת המלך נורודום סיהאנוק, מלך קמבודיה. 
* 28 ביולי - מבצע קמארג, פעולה צבאית צרפתית נוספת נגד הווייט מין, מתחילה. 
* 10 באוגוסט - מבצע קמארג מסתיים. 
* 13 באוגוסט - 4 מיליון עובדים צרפתים מוחים נגד צעדי הצנע.
* 25 באוגוסט - שביתה כללית בצרפת.
* 9 בנובמבר - קמבודיה מקבלת עצמאות מצרפת. 
* 20 בנובמבר - מבצע קיק, מבצע מוטס להקמת מחנה מבוצר במחוז דיין ביין, מתחיל. 
* 22 בנובמבר - מבצע קיק מסתיים.

== ספורט ==
* 3 ביולי - מתחיל הטור דה פראנס. 
* 27 ביולי - מסתיים הטור דה פראנס עם זכייתו של לואיזון בובט. 

== נולדו ==
* 28 בינואר - אניס אלבינה, זמרת ושחקנית (נפטרה ב-2006).
* 16 במרץ - איזבל הופר, שחקנית. 
* 8 באוגוסט - ז'אן הלן, עיתונאי (נפטר ב-2003).
* 22 בספטמבר - סגולן רויאל, פוליטיקאית. 
* 14 בנובמבר - דומיניק דה וילפן, פוליטיקאי, ראש ממשלת צרפת. 

== נפטרו ==
(קטגוריה:צרפתים שנפטרו ב-1953)
* 24 במרץ - פול קוטריור, כומר ומייסד המושג "אחדות הנוצרים" (נולד ב-1881).
* 4 באפריל - רצ'ילדה, מחבר (נולד ב-1860).
* 4 ביולי - ז'אן בקרל, פיזיקאי (נולד ב-1878).
* 9 באוגוסט - אוגוסט ג'ירו, שחקן רוגבי (נולד ב-1874).
* 30 בנובמבר - פרנסיס פיקבייה

== ראו גם ==
* 1954 בצרפת
* 1955 בצרפת
* 1956 בצרפת
==קישורים חיצוניים==

צרפת
1770 בצרפת

שנת 1770 בצרפת הייתה השנה בה ציינה צרפת 783 שנות לאום.

== מנהיגים ==
* לואי החמישה עשר, מלך צרפת

== אירועים חשובים ==
* ייסוד בית העלמין סנט לואיס, אחד מבתי העלמין האורבניים העתיקים ביותר בצרפת.
* תיאטרון "דאג'אזה" נוסד.

== נולדו ==
* 5 בפברואר – אלכסנדר ברוניאר, כימאי, זואולוג ומינרלוג צרפתי (נפטר ב-1847)

== נפטרו ==
(קטגוריה:צרפתים שנפטרו ב-1770)
* 30 במאי – פרנסואה בושה, צייר צרפתי (נולד ב-1703)

==קישורים חיצוניים==

*